**Mierea**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În borcanul din dulap,

Cu capac în loc de cap,

Aștepta cuminte, mierea,

Să-i dea omului puterea.

Într-o seară, o fetiță,

Cu albine pe rochiță,

Îi ceru mamei să-i dea

Miere, căci și ea ar vrea

Să fie ca o albină,

Dulce și de miere plină.

Mama îi zâmbi și-i spuse:

"-Trei felii de pâine unse

Cu unt și apoi cu miere,

Pentru fata care cere

Să fie ca o albină,

Imediat or să îi spună

Că vor să fie mâncate,

Nicidecum pe jos scăpate! "

"-Nu mămico, eu aș vrea,

Ca pe rochițica mea,

Albinuța să mănânce

Mierea și să îmi arunce

Mie, pâinea și cu untul,

Fără s-atingă pământul!"

"-Deci, tu vrei doar să te joci,

Nicidecum ca să mănânci

Miere, care-i sănătoasă..."

"- Pune-mi borcanul pe masă

Și am să mănânc frumos,

Nimic n-am să dau pe jos!"